آوروپا بیرلیگی ترور تشکیلات‌لاری داعش و القاعده-یه قارشی تحریم لر چرچیوه‌سینده بیر تشکیلات ایله داها ایکی نفری تحریم سیاهی‌سینا داخیل ائدیب.
آوروپا شوراسیندان وئریلن آچیقلامادا القاعده ایله علاقه‌سی اولان حوراس الدین تشکیلاتی‌نین ایله بو تشکیلاتین باشچی‌لاری حساب اولونان فاروق السوری و سامی العریدی‌‌نین ده تحریم دایره‌سینه داخیل ائدیلدیگی بیلدیریلیب.
حوراس الدین تشکیلاتی‌نین خاریجی ترور عملیات‌لاری حیاتا کئچیردیگی و سوریه-ده‌کی دوشرگه‌لرده طرفدارلارینا ترور تعلیمی وئردیگی بیلدیریلن آچیقلامادا تشکیلاتا چوخلو سایدا آوروپا اؤلکه‌سی وطنداشی‌نین قاتیلدیغی بیلدیریلیب.
آچیقلامادا حوراس الدین تشکیلاتی‌نین و لیدئرلری‌نین آوروپا بیرلیگی ایله اولوسلار آراسی و بولگه سل ثابت‌لیگه تهلوکه یاراتدیغی وورغولانیب.
یئکون قرارلا آوروپا بیرلیگی-نین داعش و القاعده-‌یه قارشی تحریم لر سیاهی‌سینداکی شخص‌لرین سایی 10-ا، تشکیلات سایی ایسه 3-ا یوکسلیب.
آوروپا بیرلیگی تحریم لرینه سیاحت قاداغاسی و وارلیق لارین دوندورولماسی داخیل‌دیر. بوندان علاوه، آوروپا وطنداش‌لاری و شیرکت‌لری‌نین سیاهی‌داکی شخص‌لره و تشکیلات‌لارا پول و اقتصادی قایناق لار تقدیم ائتمه‌سی قاداغان‌دیر.
